56 



Ligesom paa sine Steder ved Tasiusas kunde jeg her paavise 

 enkelte Steder, hvor Jordsmonnet gaar til Vandskorpen, 

 saaledes at Salixrødderne hænge ud i Vandet. Men at skrive 

 dette paa Sænkningens Konto, synes mig ikke nødvendig. Naar 

 Vandet med Paalandsvind og dermed følgende Højvande drives 

 ind i Fjorden, vil disse Fænomener kunne opstaa, og de be- 

 høve altsaa intet at udsige om Landets Sænkning. Det er 

 heller ikke rimeligt, at den skulde foregaa med saa stor Hastig- 

 hed, selv om forskellige Forhold nok tyde paa, at Sænkningen 

 foregaar forholdsvis hurtigt. 



Endvidere benyttede jeg Ventetiden til at bestige Fjældet 

 og lade opstille en Varde her. Fra Toppen har man en ganske 

 god Udsigt over det indenfor liggende Land og helt ind over 

 Indlandsisen. Men Punktet var dog for lavt, til at man kunde 

 faa noget rigtig godt Overblik. 



Efter at jeg var kommet ned, og Folkene havde styrket sig 

 ved en Kop Kaffe, blev alt gjort klar til at forcere Elven. Efter 

 et virkeligt haardt Arbejde lykkedes det at komme gennem 

 Strømsnevringen. Derefter slog jeg Lejr ved Deltaet. 



Den 8de. Da Klavshavnerbaaden nu var overflødig, lod jeg 

 denne gaa tilbage og beholdt kun AkudleKerne. Gik strax i 

 Gang med at udmaale en Basis. Da Nivellerinstrumentet under 

 Rejsen var gaaet itu, og Staalmaalebaandet var efterladt i 

 Kristianshaab, maatte jeg benytte mine Køjestænger som 

 Maalestænger. Det af Floden dannede Alluvion egnede sig, 

 fladt og jævnt som det var, fortrinligt til en saadan Maaling. 

 Det mindst fuldkomne var Maalestængerne. De vare svagt 

 krummede Askestænger, paa Enderne beslaaet med Zinkhylstre. 

 Naar de blev lagt paa en bestemt Maade paa Jorden, dannede 

 de dog en bestemt Længde, denne udmaalte jeg flere Gange 

 ved Hjælp af et Millimetermaal. Da Resultatet af Maalingen 

 kan have sin Interesse, ogsaa som Kuriosum, skal jeg anføre 

 følgende : 



